Látnivalók - Tenerife - www.neckermann.hu
Tenerifén lehetőség van szinte minden sport kipróbálására, és a szabadidős programok is rendkívül sokrétűek. Remek szórakozás lehet a családok számára a sziget állat- és növényparkja, a „Loro Park”, továbbá a vízi vidámparkok is. Élvezzék a napsütést Playa de las Americason, kiránduljanak a vulkanikus kőrengetegben, amely a Teide lábaihoz vezeti el Önöket, vagy fürödjenek és napozzanak a szálloda medencéjében egy üdítő koktél mellett! Utazzanak Tenerifére, és engedjék, hogy elvarázsolja Önöket a sziget szépsége és változatossága!
A sport és kalandok kedvelőinek:
A szigeten számos sportolási lehetőségnek hódolhatnak! A szörfösök és Kite-szörfösök igazi „kötelező” helyszíne El Médano, a golfosok pedig a szigeten számos jobbnál jobb pálya között válogathatnak.
Aki pedig egy egész napos kalandra vágyik, annak tuti tipp a Siam Park, amelyet 2016-ban a TripAdvisoron a világ legjobb vízi vidámparkjának választottak.
A hegyektől és szubtrópusi esőerdős szakaszokig, az azúrkék víztől a vadvilágig, a menyországban találhatják magukat a természet kedvelői. Egy luxus katamaránról, kezünkben a fényképezőgéppel az óceán csodálatos állatvilágát saját környezetükben leshetjük meg.
A túrázás kedvelőinek:
Csomagoljunk egy kis vizet, elő a túrabakancsokkal és az úti könyvvel! Egy egész napos túrán fedezhetik fel Spanyolország legmagasabb hegyét, a Teidét és a Masca völgyet, tele színpomás madarakkal, gyönyörű lepkékkel és különleges növényekkel.
A sziget hatalmas, homokos strandjai tökéletes kikapcsolódást nyújtanak, ahol nem csak a gyerekekkel utazok kapcsolódhatna ki, hanem a vízi sportok szerelmesei is számos lehetőség közül választhatnak.
Az éves átlaghőmérséklet 22 Celsius fok, ezért is hívják Tenerifét az örök tavasz szigetének. A sziget a kellemes időjárásnak köszönhetően télen is remek választás lehet. Nyáron a napi 9 óra napsütés és a 28 Celsius fokos átlaghőmérséklet teszik a strandolást egy igazi kikapcsolódássá, de a vízhőmérséklete nem csak nyáron alkalmas a strandolásra!
Taxi: Az egységes, fehér taxikat nehéz nem észre venni, a tarifák pedig mindig korrektek, tehát az árat már előre megtudhatjuk! Ha pedig egy kis felfedező körútra indulnának, érdemes előre megállapodni a viteldíjról.
Autó: Ha inkább egyénileg szeretnék felfedezni a környéket, béreljenek autót! Irány a titkos kis strandok és hatalmas sziklák! A járművet már a repülőtéren felvehetik!
Busz: Olcsó, szórakoztató és gyakorlatilag lehetetlen eltéveszteni a világoszöld buszokat, a guaguas-okat.
Vonat: modern vonatok kötik össze a déli részen található Santa Cruz és az északi részen található La Laguna városát.
Karnevál: Februárban 2 héten keresztül a Karnevál Santa Cruz de Tenerife-n (Carnaval de Santa Cruz de Tenerife) a világ minden részéről rengeteg látogatót vonz.
A Rioi Karnevál után ez a világ nemzetközileg is elismert, második legnagyobb karneválja. Santa Cruz de Tenerife egyébként Rio de Janeiro testvérvárosa.
A rendezvények a város utcáin zajlanak, és a karnevál előtti pénteken nyitó felvonulással kezdődnek. A több ezer jelmezes felvonulása éjszaka éri el csúcspontját, de egész kora reggelig tart. Az ünnepség minden éjszaka folytatódik egészen hamvazószerdáig. Santa Cruz de Tenerife lakói ezen a napon ünneplik az Entierro de la sardina-t (A szardínia temetését), és ezzel az eseménnyel a karnevál hivatalosan véget ér. Viszont az ünnepség a pinata hétvégéjével a következő hétvégén újraindul.
A fesztivál két részből áll: a hivatalos karneválból és az utcákon zajló karneválból. A karnevál ideje alatt több ezer ember megy naponta az utcákra, a legtöbbjük természetesen jelmezben.
Húsvét: A Semana Santa fesztiválon (Szent hét) a nagyböjt végét ünneplik a helyiek.
A védőszent ünnepe: Augusztusban a sziget védőszentjének az ünnepét tartják két napon keresztül.
A borok kedvelőinek: Ragadjon poharat és kóstolja meg a legújabb termést. Icod de los Vinosban a San Andres fesztiválon a helyi termelők legfinomabb boraival ismerkedhetnek meg.
A sziget fővárosa, Santa Cruz de Tenerife, amelyet az Anaga-hegység „védelmez” és közvetlen a sziget szívében fekszik. A bájos kis halászfalvakban, mint például San Andrés kitűnő haléttermek találhatók közvetlen a parton. Északra haladva, elhagyva a Teide fehér csúcsát az álomszép La Orotavába érkezünk. A gyönyörű 17. századi kisváros szép pasztellszíneiről híres. Az idelátogatók körében szintén kedvelt az attraktív Puerto de la Cruz.
A település 3 részből áll, melyek együtt alkotják különleges hangulatát. Homokos strandok, különböző bárok, éttermek és üzletek találhatók itt. De ha csak relaxálni akarnak, üljenek ki Puerto Colón kikötőjébe és merüljenek el az óceán látványában. Costa Adeje a legkedveltebb rész a gyerekekkel utazók körében, hiszen a legjobb strandok itt találhatók. A szórakozásra vágyók a nyüzsgő éjszakában alkonyattól pirkadatig rophatják. A családdal utazók pedig számos program közül válaszhatnak, hiszen a vízi parktól az eco-parkig minden megtalálható. Aki aktív nyaralást tervez, a legjobb helyre érkezett: Costa Adején a hajótúrától a golfon át a helikopterezésig mindent kipróbálhat!
Tenerife party-fővárosa számos bárral, étteremmel és gyönyörű stranddal. Itt biztosan talál magának mindenki elfoglaltságot. Kikapcsolódás a napsütésben; ezt kínálja Playa de las Americas. Ez a vibráló és dinamikus város egész évben energiával tele nyüzsög, a bárokban és az éjszakai klubbokban a világ legjobb lemezlovasai lépnek fel. És mi más lenne egy átmulatott éjszaka után a legkellemesebb, mint a finomhomokos strandon ejtőzni és az óceán hullámaiban hűsölni! Természetes a családok is számos program és attrakció közül válogathatnak, ha nem csak strandolni akarnának.
A bájos település a sziklás partszakaszon fekszik. A parti sétányon számos üzlet és kávézó található, továbbá egy mesterséges aranyhomokos strandot is kialakítottak, ahonnan a kis kikötőre nyílik kilátás. Ezen a festői helyen eltöltött nyaralás egyszerre ötvözi az új és a tradicionális értékeket, és betekintést enged az itteniek életébe. Rögtön két strand közül válaszhatnak, melyek közül az egyik egészen Playa de las Americasig nyúlik. A kikötőben üvegfenekű hajókra szállhatnak, melyekkel a zátonyokig kihajózva fedezhetik fel a vízalatti világot anélkül, hogy vizes lenne a lábuk. Ha szünetet szeretnének tartani a strandolásban, a település kikötőjéből indulnak bálnalesre is túrák vagy kb. 15 percre található az állatkert és a vízi vidámpark.